Please note the \* are used for bold or italic in swift language. I don’t know it applies the same in your Android language.

EBC View

"\*\*Evangelical Baptist Conference (EBC)\*\* Pawlpi pen \"Kha Khanlawhna\" (Spiritual Revival) pan a ong piangkhia hi. Pawlpi' pian lai aa mite tu dong (2023) adam lai tampi om uh hi. 1975 pan Tedim gamah \"Hehpihna hangin Gupna kingah\" (Salvation is by Grace Alone) cih thu tawh kizom in \"Na pianthak loh phamawh\" (\*\*\*John 3:7\*\*\*) ci-in Tuiphum pawlpite sung ah (a diakdiak in \*CJC\* tun \*CMBC\* ah) ong ki naakgen mahmah teh a sang zolo leh a sang thei aa piangthak tampi hong om ciangin mipi namnih ong pha mawk hi. A tomin gen ni ci leng, Tapidaw veve Pianglui leh Piangthak cih ong piang mawk hi. Ki telsiamna sangin ki telkhialhna ong khan zawk ciangin pawlpi sung pan kihawlkhiatna le kikhenna dong ong piang a \*March 5, 1975\* ni in Piangthak sungpan mimal 17 in Pa Gen Do te inn ah suaikai in \*\*EBC Pawlpi\*\* official in hong tuam din hi. Tuiphum Pawlpi pan \*\*EBC\*\* apian in tu-a \*AG\*, \*UPC\*, \*Yahweh\*, \*BCM\* leh a tuamtuam te pen Piangthak sungah om uh hi. 1977 kum ciangin \*\*EBC Pawlpi\*\* pan AG Pawlpi ong pian a, Gupna thu hilo ahih manin Upna Paipi (Doctrine) vai hi ta ahih manin 'Lungdamna thu laigil' sangin Doctrines tuamtuam ki naakgen zaw ahih manin Doctrine zui-in pawlpi tuamtuam tampitak pianlawh hi. Tua hangin \"Gupna thu Laigil\" in munngah nawnlo aa Khanlawhna mei mitkik bek thamlo in, Pawlpi Doctrine khempeuh Gupna lampi danin kigen tek mawk ahih manin adah huai thu ahi hi. \*\*EBC Pawlpi\*\*-in zong Upnathu ah \"Upna luanglet leh Upna Penglua\" pomzolo ahih manin \"Upna Laigil\" pomin Gupna thumah gen bel-in nei hi. Ci le sa pau leng, \*\*EBC Pawlpi\*\* pen 1977 kiim in kiam mahmah napi tulai takin pawlpi 200 kiim phata in, Kawlgam, Shan gam, Malaysia, Singapore, America, Australia leh gam tuamtuam ah damdam in ki zel toto hi. Buh at ding tampi omlai hi (\*Mt. 9:37\*). Bethlem pen Zeisu suahna khua ahih mah bangin Tedim zong Khanlawhna tawh \*\*EBC\*\* pianna khua hi aa leimong dongah \*\*Lungdamna Thu\*\* aki puakkhiatna khua zong ong suak hi. \*\*EBC\*\* in, pawlpi apianna thu ahi \"Pasian Hong Gupkhiatna Lungdamna Thu\" (Gospel) bek mah genbel in nei den hen la, gammial nasepna ahi (Missions) nasep thupisak (Prioritize) den ta hen! \*\*Amen.\*\* \n\n\*\*President\*\*\nRev. Nang Lyan Kap”

About View

* Introduction

"Hih \*\*Tuuno Labu\*\* application pen \*\*EBY Maryland\*\* leh \*\*EBY DC\*\* khangnote hanciamna tawh hong piangkhia application a hihi. Hih application zatna hang in Pasian minphatna ah a tangzai zaw in zattheih nading leh lasakna/lamakaihna, lamal zon nopna, homecell leh musician te' la-aw zonnate ah a baih thei pen ding deihna tawh kibawl a hi hi. Hih application hong piangtheih nading in hong thukimpih i biak Pasian tung lungdam ko masa nuam ung. Hih app sung aa hymn late zattheih nading in phalna ong pia EBC Gambup President Rev. Nang Lyan Kap leh Pasian minphatna dingin a late uh phaltakin hong koihsak la-atte (composers) tungah zong lungdamna hong ko ung. La hong letsakte leh la-aw (tune) hong phuahsakte tungah zong lungdamna hong ko phapha ing. Pasian in Ama minthanna dingin hong zatsak semsem ta hen. Hih \*\*Tuuno Labu\*\* app in Pasian phatna ding aa kibawl ahih mah bangin, hih app zat nading in sum piak kullo a, mikim in a khawnkong (free of charge) in ki zang thei hi.\n\n\*\*EBY Maryland\*\*"

* Application & Platform

"Hih \*\*Tuuno Labu\*\* app pen iOS platform aa dingin kibawl masa hi aa, February 4, 2022 in a masa pen ki launch masa hi. 2022 kum sung mahin lamal manlo etkikna tamveipi mah ki nei a, Gospel late leh Android platform a dingin zong bawlzawh nading ki lunggulh mahmah hi. 2023 kum ciangin EBY Maryland te hanciamna tawh Android platform aa ding leh Gospel la pawlkhat tawh \*version 2.1\* hong launch kik zo ung. iOS version 15+ a zang iPhone leh iPad a hi zong, Android devices SDK 21+ tungsiah in baihtakin hih \*\*Tuuno Labu\*\* app ki download thei hi. La leh lamal tawh kisai dotnop tuamtuam a om leh Contact section sung aa om editors te kiang a hun zui-in ki dong thei hi. Application tawh kisai dotnop a om leh tuunolabu@gmail.com ah email tawh ki dong theih hi. Application tawh kisai puah tohtoh ding tampi om ding ahih manin, feedback pen lunggulh mahmah hi ung. Feedback pen App Store ah comment tawh zong ki pia thei hi."

* Personal Statement

"Hih application pen bangmah copy omlo aa, kei zatnop dan platform leh framework tawh kizui aa ki bawl hi. A baihsa zattheih ding bangmah server source omlo a hih manin, haksatna tampi kiphulkha hita mah leh tuateng khempeuh hong gualzawh pih hong it den i Pasian tung lungdam ko loin om theilo hing. A diakdiak in lamalte pen hard coding bawlkul masa aa, hih hard coding bawlna sung aa kihel \*\*EBY Maryland\*\* leh \*\*EBY DC\*\* khangnote ahi zong, editor hong sepsakte tungah kei aituam in lungdam hong ko ing. Mailam hun ah hih dan application a bawlnuam i om leh source code a baihsa in om aa, a hi zong nong theihsak masak ding uh lunggulh mahmah ing. A tawpna dingin, hih app hong pian' theih nading in deihsakna tawh thu ong nget pih EBC Pawlpi mite leh hih app ka zawh dongin tha ong pia lawm leh gualte a hi zongin, ka innkuam pihte tungah zong lungdamna hong ko ing. Hih app zatna hangin Pasian minthangna leh Ama gam zaina a hih zawk nading in i biak Pasian in ong zatsak ta hen. Eite a tawntungin hong it den i Pasian in minthangna, vangliatna, leh ukzawhna khempeuh tang tawntung ta hen! \*\*Amen\*\* \n\n\*\*Developer\*\*\nSianpi"

Contact View:

Lam Lun Instagram link: https://www.instagram.com/dimllun/

Khanpi Instagram link: https://www.instagram.com/k.kai017/